# data[].attributes.body
Esta foto é moi importante para mín xa que foi sacada o día do reencontro da miña nai coas súas compañeiras de canto e baile tradicional galego, un día no que puiden ver á miña nai disfrutando da súa paixón da infancia.

# data[].attributes.body
Escollo esta canción de o artista Verto porque gústame moito a música que fai :)

# data[].attributes.body
Dende que era cativo, sempre estiven moi achegado ó mundo da música, pero nunca reparara en escoitar algo en galego, ata que cando tiña 8 anos,meus pais me deron disco de Lucía Pérez (veciña do pobo que fai límite con concello de A Pobra Do Brollón). Dentro de ese disco estaba versionada esta canción, e durante moito tempo foi a niña canción favorita. A día de José, escoitala prodúceme moita morriña daqueles tempos.

# data[].attributes.body
Escollo este vídeo porque me sinto orgulloso da nosa terra e do futuro que está a piques de chegar. Tamén reflicte moi ben sobre a tradición e o estilo de vida de Galiza.

# data[].attributes.attachment_link.description
"Dille a un galego que non pode e levarás unha sorpresa"

# data[].attributes.body
Escollo esta canción xa que encántame que vaia sobre Ferrol que é de onde veño.
Tamén recordo que cando era pequena fóra ver o concerto deste grupo cós meus pais máis uns amigos deles e cantara a canción a pleno pulmón xa que mandaranme aprendela na escola para unha actuación.

# data[].attributes.body
Podo recordar a miña nai cantar esta canción mentres traballaba  na casa. Se ven ela non fala galego, esta canción estaba sempre presente no meu fogar cando era pequeno. Cando a escoito, tráeme recordos da miña infancia. Se alguén de fora pregúntame sobre a musica da miña terra e normal para min poñerlla de exemplo.

# data[].attributes.attachment_link.title
Ondiñas veñen ( A Rianxeira)  Música tradicional de Galicia

# data[].attributes.body
Escollo esta canción xa que para min ten moito significado. Por unha parte, foi unha das primeiras cancións que toquei coa pandeireta de pequena cando ía a baile tradicional galego. E por outra parte, esta canción era unha das que meu avó sempre me cantaba a min, a meu irmá e a meus primos cando o iamos visitalo todos os domingos.

# data[].attributes.body
A miña nai sempre lle gustou a música tradicional galega. Recordo cando me cantaba esta nana de pequena nas noites nas que tiña mal durmir.

# data[].attributes.attachment_link.description
Utilizamos rastros (cookies) para optimizar o noso sitio web e o noso servizo.

# data[].attributes.body
Levo máis de 14 anos na música tradicional, tanto en pandeireta coma en baile galego. O meu cantante tradicional preferido é Xabier Díaz. Esta canción é a que máis me gusta e tráeme moitos recordos bonitos.

# data[].attributes.attachment_link.title
Xabier Díaz & Adufeiras de Salitre - O baile de Noró

# data[].attributes.body
Escollo esta canción porque recórdame a unha gran profesora que tiven na ESO. Recordo como tod@s cantabamos esta canción xuntos na aula. Además foi moi interesante ver como esta rapaza collía o poema de Rosalía e convertíalo nun rap.
E xusto coincidiu que estaba de moda o coñecido "Manequin challenge" e lembro como con esta profesora o fixemos os tres curso. Recordo coma se fose onte estar grabando os video, e despois ver o resultado final ao cal lle puxemos de música de fondo este rap. É sin dúbida un gran recordo que gardo do meu paso pola ESO.

# data[].attributes.body
Penso que esta canción en galego represéntame moito porque faime recordar todos os momentos co meu pai vendo ó Depor dende pequeno e xunta o meu amor polo fútbol e pola nosa terra e penso que a letra é xenial.

# data[].attributes.attachment_link.title
1906 A forza de Hercules - Himno para o RC Deportivo da Coruña

# data[].attributes.body
Escollín este vídeo porque sempre que o escoito me lembro da miña titora dos últimos dous anos de primaria, quen nos recitaba o poema de Rosalía todos os xoves pola tarde.

# data[].attributes.body
Escollo esta canción porque tanto ela como o videoclip fanme conectar coas miñas raíces (galegas e coruñesas) grazas á música tradicional, o baile, as imaxes e o equipo da miña terra, o Deportivo, que me fai recordar grandes momentos co meu pai.

# data[].attributes.attachment_link.title
1906 A forza de Hercules - Himno para o RC Deportivo da Coruña

# data[].attributes.body
Ésta e unha canción que canta Luz Casal e que é  un poema de Rosalía de Castro,faime lembrar moito a Galiza,cando viñamos de vacacions.
Recordo cando a nosa nai a poñía no coche para que a escoitáramos miña irmá e eu ,cando ainda éramos unhas cativas.

# data[].attributes.body
Escollín este vídeo porque reflicte o fin dunha etapa na miña vida. Foi a despedida que fixemos no meu colexio cando estabamos en 6º de primaria, no festival de fin de curso. Fixemos unha versión do coñecido poema "Adiós ríos, adiós fontes" de Rosalía de Castro, pertencente ao poemario Cantares Gallegos. Aínda que a actuación en si non saíu perfecta, a letra ten moito significado para min porque eramos unha clase moi unida e moitos de nós iamos tomar camiños diferentes, mesmo algúns non nos volveriamos a ver, como ben di o poema "Non sei cando nos veremos...". Tráeme recordos dos bos tempos que pasamos practicando a canción nas clases de música e ao longo da nosa estancia nese colexio en xeral. Foi unha etapa moi bonita da miña vida e a recordo con moito agarimo.

# data[].attributes.attachment_link.title
Festival de fin de Curso. "Adiós ríos, adiós fontes".

# data[].attributes.body
Para min esta canción sempre me recordará a miña nai, xa que cando era cativa gústaballe cantarma moi a miúdo. Por sorte este verán escoiteina en directo xunto cas miñas amigas e ademáis de trasladarme a miña infancia tamén me lembrará ese precioso momento.

# data[].attributes.body
Escollín esta canción porque recordame ás festa do pobo, que había antes desta pandemia, na aldea de meus avós en Lugo e porque me transmite esa felicidade e tranquilidade que hai nas aldeas galegas.

# data[].attributes.body
Elixín esta canción xa que recordo ver con ilusión o concurso para elixir o representante de Eurovisión e o orgullo que sentín cando gañou Lucía.
Con once anos, recordo sentir un gran orgullo e ilusión porque unha muller galega fose a que nos representase nun concurso que me encantaba e me sigue encantando.

# data[].attributes.attachment_link.readable_text
0:00 / 0:47•Watch full video

# data[].attributes.attachment_link.title
Lucía Pérez - Que Me Quiten Lo Bailao (Spain) - Live - 2011 Eurovision Song Contest Final

# data[].attributes.body
É unha canción bastante coñecida pero cando a escoito lémbrome de miña bisavoa cantala.

# data[].attributes.body
Escollín esta canción porque recórdame moito á miña infancia. Lembro que a primeira vez que a escoitei foi no xavarin club e a partir dese momento meu pai comezou a poñela sempre.

# data[].attributes.body
Escollín este libro porque no instituto mandárono leer, e lembro que foi un libro que a todos os compañeiros, ou a maioría, gustounos moito. Estivemos falando horas del. Teño un moi bo recordo. Ademáis de que a autora gústame moito e este e un dos seus libros que máis me gusta.
Dende esa busquei máis libros da autora e en galego.

# data[].attributes.body
A miña escolla é esta canción de Treixadura chamada Se chove. Este cantar traeme moi bos recordos de antes do confinamento xa que era a canción que estábamos a aprender no meu grupo de música tradicional naquel tempo. Por iso, foi a canción que cantamos durante todo o encerro e fíxonos máis levadeiro pasar esa situación.

# data[].attributes.body
Eu decidín escoller este libro de Carlos Casares, pois foi o mesmo que utilizamos no taller de teatro do instituto ao que asistía, para representalo en forma de obra teatral ao resto dos nosos compañeiros polo día das letras galegas.
Neste taller adoitábamos representar obras escritas na nosa lingua, xa foran escritas por autores coñecidos ou mesmo por alumnos do noso instituto, este libro recórdame aos meus amigos e tódalas tardes que ensaiábamos esta e outras obras para representalas ano tras ano en conmemoración dun día como o é o 17 de maio. Teño moi bo recordo, pois paréceme un proxecto moi bonito co que disfrutaba moito xunto cos meus compeñeiros e no que as risas estaban sempre aseguradas.

# data[].attributes.body
Dende pequena sempre pasei moito tempo coa miña avoa, á cal lle encanta cantar, esta é unha das cancións que máis me recordan a ela, pois cando ía visitala sempre a cantaba e, de feito, dende a primeira vez que lla escoitei a aprendín, téndoa na memoria ata día de hoxe, cando aínda ás veces nola canta a meu irmán, miña curmá e a min. Un dos recordos máis claros que teño de cando pasaba tempo na súa casa é dun día de verán na cociña, escoitándoa e cantando con ela cando eu tiña uns oito anos.

# data[].attributes.attachment_link.title
Ana Kiro & Xose Ramon Gayoso - "Alecrin" (1992)

# data[].attributes.body
Esta fotografía é a máis recente que teño con meu profe de galego que foi o meu mestre desta materia durante os 3 últimos cursos de secundaria. Escollín esta porque el foi o que me marcou máis para acabar decidíndome por escoller esta carreira, incluso impulsándome a poder ser mestre de galego nun futuro para seguir os seus pasos porque aprendín moito del, facéndome tamén namorarme do seu traballo e espero que nun futuro cercano tamén o meu e, á súa vez, do galego. De feito a día de hoxe seguimos os meus amigos e máis eu en contacto con el, o que me axuda máis aínda a non esquecer todo o que fixo por min e todo o que me ensinou.

# data[].attributes.body
Elixin esta canción para por como exemplo pero todas as súas cancións son espectaculares e paréceme xenial que o galego fose exposto case mundialmente con este grupo e deste xeito.

# data[].attributes.body
As festas tradicionais galegas son as que máis me fan achegarme ao idioma e a cultura galega. As festas das peras de Pontedeume, a miña vila, conseguen chearme de emoción e morriña pola miña terra grazas a elementos como música, os mómaros e festa.

# data[].attributes.attachment_link.title
Festa das Peras 2018. Pontedeume (GZ). Saen o Mómaros.

# data[].attributes.body
Escollo a historia do Prestige, posto que o meu pai sempre me falaba dela cando era pequena. Concretamente, o Prestige foi un buque que se afundiu fronte as costas galegas e que ocasionou un dos maiores desastres ecolóxicos, debido a cantidade de chapapote que se vertiu. Este feito levou a que moitos voluntarios e mariñeiros galegos decidiran colaborar e retirar os vertidos das nosas augas. Polo tanto, escollo este acontecemento, porque para min significou a unión do pobo galego e recórdame aos momentos da miña infancia onde lle pedía ao meu pai que me narrara a historia detalladamente.

# data[].attributes.attachment_link.title
Marea negra tras o naufraxio do Prestige

# data[].attributes.body
Decanteime por esta fotografía porque a miña avoa era a única persoa que me cantaba en galego cando era cativa. Todos os días, ao voltar do colexio, cantábame "A saia da Carolina" para que eu puidera botar unha sesta. Marcoume moito esa canción e sempre que a escoito penso nela.

# data[].attributes.body
Este poema de Manuel Antonio conseguiu chamar a miña atención desde a primeira vez que o limos en clase, xa que logrou involucrarme o sentimento de soidade que o poeta pretende transmitir. Sen dúbida para min, o máis salientable da composición, é a xuntanza da temática mariñeira, tan típica de Galicia, co dominio da linguaxe empregado nela, destacando o dobre sentido da palabra "SÓS".
Cada vez que leo este poema, en especial os dous primeiros versos, penso nunha das miñas cousas favoritas, como é o mar e a tranquilidade que adoita transmitir.
Cando comezou o movemento de pintar en sitios das rúas, tales como pasos de peóns ou paredes de colexios e parques, algunhas frases ou versos típicos de obras galegas destacadas, deuse a casualidade de que diante da miña casa en Foz, puxeron os dous primeiros versos desta composición, polo que cada vez que saio da casa teño o pracer de lelos.

# data[].attributes.body
Elixín esta obra de teatro de Castelao porque namoroume cando a miña avoa representouna co seu grupo e fun vela actuar e encantoume vela feliz.

Cando dimos o autor en conxunto coa súa obra na clase lembrárame ao día da actuación, nese preciso instante, naquel teatro, naquela butaca.

É un dos mellores recordos que teño coa miña avoa e un dos máis felices.

# data[].attributes.body
Escollo esta imaxe relacionada co galego dun libro titulado "Escarlatina, a cociñeira defunta", xa que foi o meu libro favorito durante toda a primaria e tiven a ocasión de coñecer á escritora Ledicia Costas, quen mo asinou.

# data[].attributes.body
Esta é miña avoa un día calquera cantando una regueifa. Escollin este audio xa que miña avoa leva achegándome ao galego dende que teño uso de razón. Ela recórdame a toda miña familia e a suas raíces na aldea, onde ademais, recordo pasar algúns dos momentos máis felices da miña vida.

# data[].attributes.body
Decanteime por esta canción porque me recorda a miña infancia, cando vía os debuxos coa miña irmá na TVG.

# data[].attributes.attachment_link.title
Doraemon ten un peto máxico | Opening Galego

# data[].attributes.body
Escollo este libro debido a que foi un dos primeiros libros que leín xunto aos meus amigos en primaria e tamén recordo que a autora viño a saudarnos a clase o día que acabamos o libro. Este libro fala sobre todo dos avós. Grazas a el recordo as nosas raíces e as nosas costumes debido a todo o que aprendemos dos avós, así como todo o que podemos aprender e compartir cando somos pequenos.

# data[].attributes.body
Dende que era pequena gústame moito a música e, a pesar de que nunca reparei en escoitar múca en galego, esta canción gustoume moito.

# data[].attributes.attachment_link.title
Tanxugueiras - TERRA (Lyric Video Oficial)

# data[].attributes.body
Escollín esta canción do conto “Corre corre, cabaciña” porque acerqueime máis a lingua e contáballes contos en galego e escoitamos cantigas e arolos en galego. Repetimola moitas veces na clase, dinme conta o importante que é a lingua e o goce dos nenos e nenas ao escoitala. Isto pasoume nas prácticas que eu fixen nunha escola infantil. E despois dos tres meses que eu estivera con aqueles nenos, puxenma na casa cando os botaba de menos, xa que para min nese tempo que compartín con eles non podería ser máis feliz. Ademáis, aprendín moito dos meus pequerrechiños.

# data[].attributes.attachment_link.title
"CORRE CORRE, CABACIÑA" - (CONTO É CANCIÓN MELLOR CALIDADE)

# data[].attributes.body
Cando estaba na escola unha mestra mandáranos aprender unha parte desta canción. Lémbrome de practicala na casa coa miña nai e de cantala co meu avó mentres él facía ritmos na mesa cun metro.

# data[].attributes.attachment_link.title
Catro vellos mariñeiros (Canción popular)

# data[].attributes.body
Escollín este vídeo dunha coreografía que fixen co meu grupo de danza coa versión de Luz Casal de "Negra Sombra" porque disfrutamos moito facéndoa e foi unha canción coa que conectamos moito como grupo. Ademais, a música galega sempre me recoda moito aos meus avós e á miña bisavoa.

# data[].attributes.body
Elixo esta canción porque a mina profesora de galego sempre nola poñía en clases, mentres facíamos actividades ou traballos en grupo, e teño moi bos recordos de esa época.

# data[].attributes.body
Amancio Prada estivo moi presente na miña vida dende a infancia ata día de hoxe. Esta canción acompañou en especial a meu tío, e xunto con él, a miña familia, tanto nos momentos malos como nos momentos bós. Trasmíteme moitos recordos e sentimentos e por iso considero que sempre vai ser unha das miñas cancións favoritas e sempre será moi especial para min.

# data[].attributes.attachment_link.title
adios rios adios fontes Amancio Prada .mp4

# data[].attributes.body
Durante o confinamento, por mor dun traballo, tratei de comunicarme coa cantante e compositora Guadi Galego co fin de coñecer un pouco máis sobre a súa traxectoria musical e a súa labor reivindicativa pola visibilidade do galego e da figura da muller. Sen esperar ningún tipo de resposta, ela contestoume con todo o seu cariño e ata se prestou para facerlle unha entrevista. Todo isto, significou moito para min e permitiu mergullarme no mundo da música en galego para coñecer a outros grandes artistas e bandas do mesmo calibre: Heredeiros da Crus, Lamatumba, Baiuca, Berrogüetto, De Vacas, Berto, entre moitos outros.

Guadi, dedicounos aos meus compañeiros e mais a min este anaco da súa canción Matriarcas:

# data[].attributes.body
Optei por este libro, "Escarlatina, a cociñeira defunta", pola gran conexión que tiven co seu significado, ao mesmo tempo que coa lingua galega.
Esta obra regalouma a miña nai cando aínda era un neno, co obxectivo de que fose aos poucos sintetizándome co galego e coa forma de falalo. Resultoume moi especial, xa que foi unha das primeiras obras que lin na nosa lingua e creoume moita emoción e interese.
Ademais, neste escrito exprésanse valores como a importancia e a unión da familia, algo que debería ser fundamental nas nosas vidas.

# data[].attributes.body
En primeiro lugar, guastaríame dicir que o baile apaixóname dende pequena e tiven a sorte de poder participar neste anuncio coa miña escola de baile e o meu profesorado, xa que pertence á Nova Galega de Danza. De aí que este vídeo sexa moi emotivo para min. En efecto, a nosa danza merece ser coñecida fóra de Galicia, ao igual que a nosa música, escrita nunha lingua que nos identifica, nos diferencia e nos representa. En poucas palabras, a nosa terra é máxica e debemos respetala, coidala e amala. Asemade, sexamos conscientes do que temos, gocemos da nosa fermosa cultura, alcemos a voz da lingua galega e esteamos orgullosos e orgullosas de pertencer a este increíble lugar. Presumamos como galegos!

# data[].attributes.attachment_link.title
Vivamos como Galegos! | Global Muiñeira #SéTeimudo #GlobalMuiñeira

# data[].attributes.body
A música sempre estivo moi presente na miña vida. Cando era máis pequena deime conta de que a maioría da música que escoitaba estaba en castelán ou en inglés, e pregunteime se existiría algunha canción en galego que me puidera gustar. A día de hoxe esta música non pode faltar no meu día a día. Un exemplo disto é Baiuca, “o galego está vivo, é exportable e pódense dar concertos na nosa lingua en todas as partes do mundo”, afirma este músico. Gústame moito como mestura tradición e modernidade, e ademais, coincido con el en que a presenza que teñen as voces de mulleres nas súas cancións é clave, xa que parte da transmisión oral e a cultura popular que coñecemos de Galicia hoxe en día é grazas a elas.

# data[].attributes.body
Dende que era moi pequena ía, xunto cos meus pais, a tódalas actuacións de coro da miña avoa. En casa, sempre estaba cantando e practicando daquela eu paseime moito tempo escoitándoa, unhas das cancións que tanto cantara foi esta e por iso decidín escollela.

# data[].attributes.attachment_link.title
A Rianxeira (Ondiñas veñen e van) - Música tradicional Galega

# data[].attributes.body
En primeiro lugar, dicir que veño dun pobo onde me criei arredor da miña familia e amigos e no que a maior parte da miña infancia paseina coa miña avoa.
Sempre vivín nun ambiente moi cultural, cheo de música e costumes que evocan a nosa terra.
Con esta canción quero mostrar como foi a miña infancia, xa que a miña avoa pasábase o día cantando cancións, poemas, rianxeiras,... propias do galego.
Un indicio o cal llo agradezco moitísimo xa que grazas a ela, hoxe en día son consciente das nosas raíces e costumes a nivel musical.

# data[].attributes.attachment_link.title
Galicia, Cada Día Máis Linda - Pimpinela (HD)

# data[].attributes.body
Escollín esta canción xa que é unha das cancións galegas máis importante para min xa que nalgunhas festividades coma o nadal , semana santa ou samaín xuntabámonos toda a familia e sempre cantabamos esta canción . Teño estos momentos gravados na mente xa que son recordos de momentos moi felices da miña vida

# data[].attributes.body
Formo parte dunha banda de música dende xa fai moitos anos . O primeiro en ser partícipe dela foi meu avó e agora estamos miña tía , miñas curmás pequenas e eu . No grupo de pandeireta adoitamos cantar sempre algunha canción popular galega .

# data[].attributes.body
Esta canción é importante para mí xa que fai unha semana que vivo en Galicia. Mis compañeiras de equipo me puxeron esta canción para darme a benvida. A partir dese momento, sempre será unha canción con especial cariño xa que nunca escoitara unha canción en galego.

# data[].attributes.body
Decidín escoller esta canción de Baiuca xa que é un grupo de música galego. Ademais, teño relación con esta banda porque o meu primo é un integrante da mesma.

# data[].attributes.body
Este libro recomendoumo a miña profesora de galego que tiven durante toda a vida no meu colexio de sempre, e gustoume tanto que me motivou e inspirou para continuar lendo libros en galego. Ademais, é a lingua da nosa terra e gústame aprender cousas dela.

# data[].attributes.body
Elexín esta canción lembrándome  da miña avoa que sempre ma cantaba de pequeno na casa. Agora sempre que a vou ver á residencia tamén ma canta e isto éncheme de alegría porque a canta cunha felicidade que se nota só ao mirar a súa cara, os seus ollos rebosando bágoas de alegría.
Por outra parte esta canción ten moitos vídeos disponibles en Youtube, pero elexín este porque mostra a nosa terra Galega como é, as augas a vexetación todo...
Deberíamos de estar orgullosos de ser Galegos e non avergoñarnos como fai moita xente...

# data[].attributes.attachment_link.title
A Rianxeira (Ondiñas veñen e van) - Música tradicional Galega

# data[].attributes.body
Elixo esta fotografía na que se ven algunhas das revistas que durante estes últimos anos se foron realizando no colexio no que estudei infantil, primaria e secundaria ao longo de 13 anos.
Para mín estas revistas representan a unión e a cooperación entre todos os alumnos e mestres na defensa e a difusión da nosa lingua mediante a elaboración de múltiples textos literarios e brebes resumos do acontecido durante todo o curso.
VIVA O GALEGO!

# data[].attributes.body
Escollín o famoso poema de Rosalía de Castro "Adiós ríos, adiós fontes" xa que este ano, fun a estudar fora e como ela, tiven ese sentimento de morriña pola nosa terra.

Grazas a este suceso podo dicir que agora sintome máis orgulloso de ser galego que nunca.

# data[].attributes.attachment_link.title
Adiós ríos, adiós fontes. Poema de Rosalía de Castro y cantado por Amancio Prada

# data[].attributes.body
Para esta tarefa escollín unha fotografía da miña avoa na Ribeira Sacra. Alí vive e é onde eu paso todos os veráns dende que nacín. É un lugar que me conecta coa natureza e coa lingua galega, que me fai lembrar de onde veño e, ademáis, a onde quero ir.

# data[].attributes.body
https://youtu.be/Xnx73C7n5xk

Escollín esta canción porque miña avoa e meu tío a cantaban sempre cando era pequena xunto a de miudiño ou a rianxeira e cada vez que a escoito recordame a eles que son os que me enseñaron todas estas canción típicas. Dudei se poñer esta canción ou a de ferrol de Los Limones xa que eu son de alí e traeme moi bos recordos pero creo que a que escollín e a que máis cariño lle teño.

# data[].attributes.body
Ainda que poda parecer unha canción moi típica, o que para min significa vai mais ala.
Dende pequeniña o meu vínculo co meu abuelo era increíble, pasábamos xuntos horas e horas e entre anacos sempre me cantaba esta cancion, hoxe que el xa non esta, sigo a escoitala con moito cariño

# data[].attributes.body
Ola! Eu son Eva e vouvos falar dunha das cousas que máis me axudou persoalmente a achegarme á nosa lingua: o teatro. Levo tres anos facendo clases de teatro musical e para min e para todos os meus compañeiros é todo un orgullo poder dicir que o galego sempre estivo connosco.

Penso que como actores e actrices é moi importante apoiarnos entre nós e sobre todo apoiar o talento local. E se hai algo claro que todos temos en común é a lingua galega, un medio que nos permite comunicarnos e entendernos con gran facilidade. Por iso, sempre intentamos achegar estes valores ao público nas representacións teatrais a través do uso do galego nas mesmas. Na miña opinión, esta é unha gran forma de apoiar a dinamización do galego dun xeito diferente e ao mesmo tempo entretido.

A continuación, déixovos un pedaciño dunha representación que fixen hai algún tempo. Nela veredes un cachiño da canción "No Controles" versionada ao galego e cunha letra un pouquiño diferente para encaixala dentro do contexto da obra teatral que estabamos facendo. Espero que vos guste!

# data[].attributes.body
Escollín este video dun concerto de Mini e Mero no Antonio Insúa Bermúdez, o que foi o meu colexio durante a miña infancia. Mini e Mero son un dúo de cantautores moi coñecidos por a zona da Terra Chá, na provincia de Lugo. Dende pequena tanto meus pais como meus avós me cantaban as súas cancións e sempre que as volvo a escoitar non podo evitar lembrarme de todos os momentos con eles nos que as cantaban o que me fai non olvidar nunca as miñas raíces.

# data[].attributes.body
Cando eu era pequena ía ao pobo dos meus avós en Ourense. Alí, íamos a miña avoa e máis eu a clases de baile e canto galego. Esta é a letra da nosa canción favorita.

# data[].attributes.body
Cando era nena e estaba triste a miña aboa cantábame sempre esta canción. Co paso dos anos deixoume de recitar. Fai pouco tivo un susto e estuvo ingresada unha semana e, cando me tocaba ir a vela, cantaballe estas parrafadas para que non estivera triste e emocionábase moito.

# data[].attributes.body
Escollín este libro porque o autor é o meu mestre dos dous últimos anos da primaria. Tráeme boísimos recordos, pois as clases facíanse máis lixeiras grazas ás súas lecturas. Aínda que a súa obra abarca máis títulos, e non só de literatura infantil-xuvenil, lémbrome de este conto por ser un dos meus preferidos.

# data[].attributes.body
Escollín esta canción porque me recorda á miña infancia mentres vía este programa coa miña avoa todos os días. Ademais, lembro que me facía ilusión esperar ao día do meu aniversario para ver a miña foto na tele.

# data[].attributes.body
Levo dende os 6 anos metida no mundo da música tradicional, difundindo a cultura galega e tratando de darlle visibilidade.
Empezando coa pandeireta, pasando polo baile tradicional galego, a gaita e o acordeón, sigo promulgando a día de hoxe a nosa cultura a través do que máis me gusta, a música.

# data[].attributes.body
Escollo este rap porque lémbrame a miña infancia. Cando todos os nenos e nenas saíamos ao patio o día das letras galegas a cantar esta canción. Era un momento moi bonito.

# data[].attributes.attachment_link.title
“O rap da lingua": CANTA CONNOSCO! de Migallas Teatro

# data[].attributes.body
Elixin esta foto porque son as vistas que tanto meus pais como meus avós viron na súa infancia.

# data[].attributes.body
Este libro, escrito en Bos Aires, conta as historias da vila de meus avós. Nela tamén creceu miña nai e, máis tarde, eu, durante gran parte da miña infancia.

Desta vila e da frecuente estadía cos meus avós e de onde máis recordos en galego teño. Nunha casiña de Vilachá cantaba miña nai cantigas de berce todas as noites para durmirme. Tamén nela recitábanos sempre a nosa avoa ao meu irmán e a min o poema "Pico, pico, mazarico", creando algúns dos momentos máis doces da miña infancia.

# data[].attributes.body
Non tiña coñecemento desta cantautora ata que a miña profesora de terceiro da ESO nola presentou un día nas súas aulas. Esta canción marcoume moito porque, ademais de disfrutala e ver como a sente Ses, foi a que decidira cantar na miña despedida en cuarto da ESO malia que a pandemia non nos permitiu interpretala.

# data[].attributes.body
Escollín este poema de Rosalía De Castro xa que cando estaba en primeiro da eso fijemos unha actividade coa profesora de galego o que provocou a miña primeira achega coa literatura galega. Cada un tiñamos que escoller un poema de Cantares Gallegos e aprendelo, para despois ir ás clases de bacharelato a recitalo. Lembro escoller este poema pola súa primeira estrofa, a cal encántame.

# data[].attributes.body
Cando comecei o instituto non me gustaba ler en galego, e mais, o odiaba, pero grazas a unha profesora que nos mandou ler este libro a miña opinión cambiou, xa que me pareceu un libro moi interesante e moi diferente ó estereotipo de libro en galego que tiña na miña cabeza. A partires de aquí, empecei a ler moito máis en galego e agora gústame moito máis, desde aquela síntome cada fez máis conectada coa lingua galega.

# data[].attributes.body
No meu instituto os profesores de galego organizaban un club de lectura nos recreos, no cal participabamos algún dos meus amigos máis eu e que consistía en ler en alto algúns poemas de escritores galegos actuais ou non, para ampliar o noso coñecemento no ámbito da poesía galega e ensinarllos a entonar e ler correctamente a poesía. Este é un dos meus profesores, que ademais é cantante e as veces acudía ao club e nos interpretaba algúns dos poemas cos que traballabamos.

# data[].attributes.attachment_link.title
César Morán - Haberá Primavera (ao vivo no BâBâ Bar)

# data[].attributes.body
Hai moitos videos coma este e todos son maravillosos, polo que tiven que escoller un porque todos non podía. O baile galego para min é algo co que crecín, co cal é unha maneira de lembrarme de onde veño. No meu pueblo de toda a vida practícase e a miña familia participou dende hai moito tempo, e sempre que os vexo bailar, emocionome e pónsenme os pelos de punta. É algo co que disfruto moito e sempre vaime gustar e emocionar.

# data[].attributes.attachment_link.title
Jota gallega [Encuentro de Bailes Regionales Quintanilla del Monte 2015]

# data[].attributes.body
A miña achega ao galego ven por parte da miña familia materna. Na imaxe pódese observar o nome do pobo no que naceu o meu avó e onde paso moito tempo, sobre todo nos veráns cando era cativo. É alí onde entro en contacto directo ca lingua galega e onde gardo moi bos recordos

# data[].attributes.attachment_caption
A 'Muiñeira de Chantada' a ritmo de hip hop que valeu un oro.

# data[].attributes.body
Esta é a actuación da escola viguesa de danza, Media Punta, bailando a ritmo de hip-hop a Muiñeira de Chantada no programa Got Talent, actuación pola que recibiron a medalla de prata e o reconocemento de subcampións da promoción.
Escollín esta representación porque encántame como o grupo conseguiu darlle visibilidade á nosa música tradicional fusionándoa co baile moderno. Ademais, a Muiñeira de Chantada é a peza que soa nos agarimosos recordos da miña infancia na casa da avoa de Chantada.

# data[].attributes.attachment_link.title
La 'Muiñeira de Chantada' a ritmo de hip hop que valió un oro

# data[].attributes.headline
Esta canción é importante para min xa que crieime en Ferrol parte da niña infancia xa que moita da niña familia vive ahí. Paréceme que conta moi ben a historia de Ferrol, a nostalxia e o apego polo lugar. 

# data[].attributes.subject
Esta canción é importante para min xa que crieime en Ferrol parte da niña infancia xa que moita da niña familia vive ahí. Paréceme que conta moi ben a historia de Ferrol, a nostalxia e o apego polo lugar. 

# data[].attributes.body
Optei por "Trece Anos de Branca " porque foi o primeiro libro en galego que lin , foi de lectura obrigatoria en 1 da Eso na materia de Lingua Galega e dalgunha forma grazas a este libro continuei lendo nesta lingua .

# data[].attributes.body
Este anuncio de Gadis mostra a beleza da nosa terra, os seus costumes, as súas celebracións, a beleza da nosa lingua, etc.
Aínda que existen diversos prexuízos cara o noso idioma, debemos loitar para rematar con eles. Debemos fomentar o uso do galego, especialmente entre os máis pequenos que son o futuro da sociedade.
Para min este anuncio é moi emotivo e faime sentir orgullosa de ser galega e de vivir nunha terra única e incomparable. En xeral todos os anuncios que promociona Gadis loitan pola defensa da nosa cultura.
Para min ser galega é un orgullo e para ti tamén o ten que ser, como di o anuncio: Viva Galicia! Vivamos como galegos!

# data[].attributes.body
As festas galegas, sempre son una gran tradición da Nosa Terra, a xente canta e baila e encontranse coa sua lingua e o seu pobo. En especial, estás tradicións  levan desde os principios e ahí que seguir mantenéndoas presentes.

# data[].attributes.body
Este libro marcoume moito no seu momento e paréceme precioso.

# data[].attributes.body
Este ano tivo lugar en Alemania, un festival de música techno. Para a sorpresa de case todos, un dos encargados de escoller a música, pensou que era boa idea incluír un pedaciño dunha canción galega. Ademais de poñer a canción, el máis o seu compañeiro  bailaron un par de pasos tradicionais .

Creemos que a nosa lingua soamente pertence aos habitantes dun anaco de terra dentro do noso país. Estabamos moi equivocados. A cultura galega habita en outros lugares axenos a Galicia.

A emigración de galegos, extranxeiros que remataron aquí por algunha razón e que volveron tarde o temprano ao seu país, diferentes institucións da defensa do galego noutros países,as redes sociais,etc. Contribuíron a extensión da nosa existencia.

Como galegos as veces dudamos da nosa entidade como tal e este vídeo recordoume que a morriña non pertence soamente aos galegos, senón que calquera que teña a sorte de entrar en contacto cos nosos paisaxes, as  nosas lendas, cos nosos monumentos, coas nosas cantigas, cos bailes e todo o que englobe a nosa cultura, poderá ser víctima desa morriña tan coñecida.

# data[].attributes.attachment_link.title
“Morriña“- Baiuca TIMMY TRUMPET - PAROOKAVILLE 2022  🎺🎧 🌊⛰

# data[].attributes.body
Esta é unha imaxe da Santa Compaña, lenda que me contaba a miña avóa cada vez que iba a súa casa. Foi o meu primeiro achegamento ao que se coñece como cultura galega. Aínda que a imaxe é moi arrepiante transmíteme moi bós recordos de cando eu era unha cativa.

# data[].attributes.body
"Mocidade activa" canción que puxemos os monitores días tras día en campamentos de verán para espertar aos rapaces ás oito da mañá, eles estaban fartos de ouvir ese sonido todos os días, pero a min encantábame, tanto pola enerxía que me transmite, como por a idea de unión e alzamento da ciudadanía galega.
Eu non acostumo a falar en galego cos meus amigos ou familiares (dado que  estos ademáis non son galegos) entón cando penso nesta lingua recordo eses campamentos onde falei máis que nunca en galego, e esta canción en concreto achegame ainda máis deixando en min moitas ganas de practícalo (a pesar do que me costa).

# data[].attributes.body
Este vídeo de publicidade transmiteme unha lembranza tempo atrás e representa e intenta exaltar Galicia e a súa lingua

# data[].attributes.body
Este video é unha representación visual do relato de Castelao; “O pai de Migueliño”.
Representa á perfección a que foi a realidade de moitos galegos; a emigración como búsqueda de mellores oportunidades para a familia.
Tiven que traballar bastante este texto así como ao autor co meu profesor de galego da secundaria, polo que non se me vai olvidar xamais.

# data[].attributes.attachment_link.title
O pai de Miguelinho.  Miguel Castelo (1977)

# data[].attributes.body
Escollín esta fotografía porque recórdame á actividade de baile galego que realizaba no colexio cando ía en primaria. Teño bós recordos porque aprendéramos o baile tradicional e coñecéramos curiosidades dos instrumentos que se soen empregar neste baile.

# data[].attributes.body
Cando era pequena e acudía a escola de educación primaria moitas tardes o meu pai ía a recollerme en coche e a súa radio non funcionaba, polo que sempre escoitábamos un CD que tiña moitas canciones tradicionais galegas. Esta canción é a que esperábamos ansiosamente tódalas tardes e que cantábamos con alegría e uníanos moito. Agora, sempre que a escoito faime recordar eses tempos.

# data[].attributes.body
Este é un vídeo da Asociación Obradoiro Volandeira, un grupo de homes e mulleres do meu pobo que trata de recuperar tradicións, letras e cancións en galego. É moi importante para min, xa que formei parte desta asociación durante 8 anos. Grazas a ela levo conmigo numerosos recordos e persoas que non esquecerei nunca.

# data[].attributes.body
Eu optei por destacar a figura de Xosé Neira Vilas. Recoñecido e prestixioso autor galego que veu de familia labrega e que igual que tantos galegos do seu tempo, na súa xuventude emigra a Buenos Aires onde terá varios empregos. A súa aparición na América do Sur sérvelle para ampliar os seus coñecementos nos variados campos da cultura que, por desgraza, na Galiza da súa infancia e xuventude, pertencendo ao medio social en que lle tocara nacer, lle resultaban totalmente alleos. Escollíno porque sempre me gustou a súa forma de escribir, reflectindo a súa preocupación pola inxustiza política e social en moitas das súas obras, como por exemplo "Memorias dun neno labrego" ou "Días de Cuba".

# data[].attributes.body
Escollín esta canción xa que en quinto de primaria tivemos que cantala para o día das Letras Galegas e foi un dos primeiros achegamentos que tiven co galego máis aló das clases en si, xa que ninguén na miña familia é galegofalante.

# data[].attributes.attachment_link.title
“O rap da lingua": CANTA CONNOSCO! de Migallas Teatro

# data[].attributes.body
Escollo este libro porque foi un dos primeiros libros que lin en galego. Gustoume moitísimo e gárdolle un recordo especial por ter sido o primeiro ibro en galego que me gustou tanto. Outros libros desta autora tamén me gustaron.

# data[].attributes.body
Este libro é un dos agasallos que mellor lembro da miña infancia. Claramente non foi o meu primeiro contacto coa literatura en galego, mais foi o primeiro libro co que conseguin desatar a miña imaxinación e, sen duda, que máis disfrutei de nena.

# data[].attributes.body
Desde moi cativa levo namorada das fermosas paisaxes, as increíbles obras literarias e, por suposto, da estupenda gastronomía deste gran lugar

# data[].attributes.body
Decanteime por este libro de Xosé Neira Vilas, Memorias dun Neno Labrego, xa que faime alusión a unha moi boa mestra de galego que tiven en 6° de primaria. Ao terminar o curso, regaloume este libro como recordo dela.

# data[].attributes.body
O programa Xabarin Club marcou a miña nenez, todas as tardes, despois de chegar da escolar, mentres tomaba a merenda, vía os debuxos na televisión de Galicia.

# data[].attributes.body
Escollo este anaco de canción dun rapeiro galego que escoito habitualmente, Hard Gz.
Nas súas cancións fai, moitas veces, referencia a Galicia e pequenas frases en galego, e hai pouco escribiu esta canción na nosa lingua.

# data[].attributes.body
Aínda que sexa unha canción moi típica na nosa tradición, representa moito para min.

Ao escoitala recordo a meus avós cantando diversas cancións tradicionais os días de festa na aldea. Lévame a unha etapa moi feliz da miña nenez.

# data[].attributes.attachment_link.title
Ondiñas veñen ( A Rianxeira)  Música tradicional de Galicia

# data[].attributes.body
Esta é unha desas artistas que só se pode escoitar en galego. Coñecina grazas a miña nai, que me levou a un dos seus concertos en Lugo. O que transmite e como o transmite, o bonito que o fai, as ganas que da de valorar o galego e a nosa terra como se merece, mais todo o significado que agocha a letra da canción. Eses son os motivos polos cales a escollín.

# data[].attributes.body
Nunca esquecerei os paseos co meu bisavó por Mera.
Dende moi pequena, despois da escola ía todas as tardes a Oleiros, á casa dos meus avós.
Merendaba e baixaba pasear con él pola praia. Sempre falabamos en galego, nunca o escoitei falar en castelán.  Aprendín moito daquelas conversas e sempre serán parte de min.